ΓΡΑΠΤΗ ΕΡΩΤΗΣΗ P-2897/98

υποβολή: Johanna Maij-Weggen (PPE) προς την Επιτροπή

(15 Σεπτεμβρίου 1998)

Θέμα: Πρόσφυγες από το Κοσσυφοπέδιο

Μπορεί να ανακοινώσει η Επιτροπή το ύψος των πιστώσεων που έχει ελευθερώσει υπέρ των προσφύγων του Κοσσυφοπεδίου; Μπορεί επίσεης να ανακοινώσει η Επιτροπή ποιοί οργανισμοί είναι επιφορτισμένοι με την περίθαλψη και την υποδοχή των εν λόγω προσφύγων;

Πέραν τούτου, μπορεί να διευκρινίσει η Επιτροπή τι ποσά έχει διαθέσει έκαστο των κρατών μελών για την υποδοχή των προσφύγων αυτών, τούτο δε μετά από παρατήρηση του Ολλανδού Υπουργού Ανάπτυξης και Συνεργασίας, ο οποίος ισχυρίζεται ότι η Ευρωπαϊκή Ένωση και οι Κάτω Χώρες έχουν διαθέσει αρκετά χρήματα για τους ως άνω πρόσφυγες, ενώ άλλα κράτη μέλη υστερούν;

Απάντηση του κ. Liikanen εξ ονόματος της Επιτροπής

(12 Οκτωβρίου 1998)

Οι συνεισφορές της Επιτροπής για την κρίση στο Κοσσυφοπέδιο το 1998 είναι οι ακόλουθες:

- απόφαση της Επιτροπής της 25ης Μαρτίου 1998: 2 εκατ. ECU επί συνόλου 81 εκατ. ECU που προορίζονται ειδικά για το Κοσσυφοπέδιο. Χρηματοδοτούνται τα ακόλουθα σχέδια: Γιατροί χωρίς σύνορα (ΜSF)-Βέλγιο (φάρμακα) 300.000 ECU, ΡSF-Γαλλία (φάρμακα) 850.000 ECU, GVC-Ιταλία (κέντρο για γυναίκες και παιδιά) 150.000 ECU, Children's aid direct-Ηνωμένο Βασίλειο (δέματα με είδη διατροφής για εκτοπισθέντες) 400.000 ECU. Το υπόλοιπο των 300.000 ECU θα διατεθεί τις επόμενες ημέρες;

- απόφαση της Επιτροπής της 17ης Αυγούστου 1998: 5 εκατ. ECU για τους εκτοπισθέντες και τους πρόσφυγες στο Κοσσυφοπέδιο, το Μαυροβούνιο και την Αλβανία που κατανέμονται ως εξής: Ύπατη Αρμοστεία των Ηνωμ. Εθνών για τους πρόσφυγες (UNHCR) (προϊόντα πρώτης ανάγκης στο Μαυροβούνιο, το Κοσσυφοπέδιο και την Αλβανία) 2 εκατ. ECU, Διεθνής επιτροπή του Ερυθρού Σταυρού (CICR) (το ίδιο για το Κοσσυφοπέδιο) 1 εκατ. ECU, MEMISA/CARITAS-Κάτω Χώρες (το ίδιο για το Μαυροβούνιο) 450.000 ECU, OXFAM-Ηνωμένο Βασίλειο (το ίδιο για το Κοσσυφοπέδιο) 530.000 ECU, ΜSF-Βέλγιο (ιατρικό τμήμα στο Κοσσυφοπέδιο) 820.000 ECU. Το υπόλοιπο των 200.000 ECU θα διατεθεί τις επόμενες ημέρες;

- απόφαση της Επιτροπής της 17ης Ιουνίου 1998: 1,5 εκατ. ECU που απευθύνεται στους πρόσφυγες στην Αλβανία που κατανέμεται ως εξής: FICR (αγαθά πρώτης ανάγκης) 500.000 ECU, OXFAM-Ηνωμένο Βασίλειο (αποχέτευση-υδροδότηση) 230.000 ECU, THW-Γερμανία (διαρρύθμιση και εξοπλισμός κέντρων υποδοχής) 770.000 ECU·

- εκτός από τα συγκεκριμένα αυτά μέτρα που χρηματοδοτούνται από την Επιτροπή, το Κοσσυφοπέδιο επωφελείται επίσης από προγράμματα γενικής βοήθειας που αποστέλλει η Επιτροπή στην ομοσπονδιακή δημοκρατία της Γιουγκοσλαβίας βάσει διαθέσιμων κονδυλίων σύμφωνα με την απόφαση της 25ης Μαρτίου 1998 συνολικού ύψους 81 εκατ. ECU. Πρόκειται για χρηματοδοτήσεις στην UNHCR (2,5 εκατ. ECU το 1998), το διεθνές επισιτιστικό πρόγραμμα (ΡΑΜ) (2 εκατ. ECU το 1998) και την FICR (2,5 εκατ. ECU το 1998). Η Επιτροπή ενέκρινε επίσης να αποσταλούν ένα μέρος των αποθεμάτων ειδών διατροφής της Κροατίας και της Βοσνίας-Ερζεγοβίνης στο Μαυροβούνιο και την Αλβανία για να αντιμετωπισθούν οι μετακινήσεις των πληθυσμών που προέρχονται από το Κοσσυφοπέδιο.

Οι συνεισφορές των κρατών μελών για το 1998 σύμφωνα με τα στοιχεία της Επιτροπής είναι οι ακόλουθες:

- ειδικά για την κρίση στο Κοσσυφοπέδιο: Αυστρία: 1,08 εκατ. ECU, Δανία: 1,47 εκατ. ECU, Γερμανία: 1,93 εκατ. ECU, Ιταλία: 1,28 εκατ. ECU, Κάτω Χώρες: 394.000 ECU, Ισπανία: 185.000 ECU, Σουηδία: 3,07 εκατ. ECU;

- συνεισφορές από τις οποίες επωφελείται και το Κοσσυφοπέδιο (άγνωστο ποσοστό): Φινλανδία: 500.000 ECU, Γερμανία: 2,04 εκατ., Κάτω Χώρες: 3,9 εκατ. ECU.